钦定古今图书集成/明伦汇编/闺媛典/第185卷 > 孟富妻张氏〈媳朱氏附〉
## 钦定古今图书集成/明伦汇编/闺媛典/第185卷 > 孟富妻张氏〈媳朱氏附〉

按《武城县志》：张氏，孟富妻。富亡，氏年十六，遗腹越三
月，生子希颜。族人欲夺其志，氏断发毁形，抱子潜逃
母家。族人委富尸道傍，槁葬之，后希颜长，始得父冢。
希颜娶朱氏，生子汝德，甫三岁，希颜又没。或讽朱嫁，
朱曰：“吾姑保遗腹以全操，我乃抱子而改节耶？划面
毁容，与姑同苦守。诏旌其闾。”